คืออยากทราบว่าถ้าเราเป็นแผลแล้วไปโดนน้ำลายของผู้ที่เป็นเอดส์ เรามีโอกาสติดโรคเอดส์มั้ยครับ
สวัสดีค่ะโรคเอดส์คือโรคภูมิคุ้มกันบกพร่องที่เกิดจากการติดเชื้อ hivการติดต่อของเชื้อ hiv1.การมีเพศสัมพันธ์ทางช่องคลอด/ทวารหนัก/การใช้ปาก2.การใช้เข็มฉีดยาร่วมกัน3.การรับเลือด4.จากแม่สู่ลูก5.การสัมผัสสารคัดหลั่งของผู้ป่วยโดยตรง เข้าไปในร่างกาย เช่นผิวหนังมีแผล หรือผ่านทางเยื่อบุช่องปากหรืออวัยวะเพศโดยปกติแล้วการติดต่อ hiv ทางน้ำลายนั้นเกิดได้น้อยมากค่ะ ยกเว้นว่าเป็นน้ำลายจำนวนมาก และเป็นแผลเปิดขนาดใหญ่ แนะนำพบแพทย์ทั่วไปใกล้บ้านเพื่อประเมินความเสี่ยงอีกครั้งด้วยการซักประวัติและตรวจร่างกาย หากแพทย์พบว่าเสี่ยงมาก อาจจะให้ยาต้านเชื้อไวรัสหากเสี่ยงมาภายใน 72 ชั่วโมง ร่วมกับเจาะเลือดติดตามค่ะการดูแลตัวเองเบื้องต้น ควรหลีกเลี่ยงการสัมผัสสารคัดหลั่งของผู้ที่มีเชื้อ hiv ดังช่องทางที่กล่าวไป หากต้องอาศัยอยู่ร่วมกัน ควรหลีกเลี่ยงการใช้ของมีคมร่วมกัน รับประทานอาหารควรใช้ช้อนกลาง